सृजन और संघर्ष के मेरे जीवन में जब भी मुझे दुर्गेश की याद आती है अथवा चूरू की याद आती है तो सहसा लगता है कि- कथाकार प्रेमचंद की चेतना का वहां कहीं सही-सलामत है। सन् 1973 से लेकर 2007 तक दुर्गेश, राजस्थान प्रगतिशील लेखक संघ में मेरे साथी रहे और चूरू जिले में साहित्य के उद्देश्यों को लेकर उन्होंने अनवरत प्रतिबद्धता से सामाजिक सरोकारों को आगे बढ़ाया। महाजनी सभ्यता के इस जनपद में जन संस्कृति को युवा रचनाकारों के बीच स्थापित करने का जो सृजन और संवाद दुर्गेश ने किया उसकी कोई दूसरी मिसाल अब हमारे साथ नहीं है।